
                                                        Comunicat de presă                              XX.03.2025
UAIC începe implementarea proiectului

„Acces la educație, succes în viitor – EduACCES”
Universitatea „Alexandru Ioan Cuza” din Iaşi (UAIC), în calitate de beneficiar, anunță începerea proiectului cu titlul „Acces la educație, succes în viitor – EduACCES”, (cod SMIS 324202), cofinanţat prin Programul Educație și Ocupare (PEO) 2021–2027, Prioritatea P6. Prevenirea părăsirii timpurii a școlii și creșterea accesului și a participării grupurilor dezavantajate la educație. 

Proiectul EduACCES are ca obiectiv general sprijinirea unui număr de 352 de tineri, din care 162 de elevi și absolvenți de liceu din promoțiile anterioare care nu au promovat examenul de bacalaureat și 190 de studenți, în special cei proveniți din familii cu nivel educațional al părinților scăzut, prin consolidarea parcursului lor educațional de la învățământul preuniversitar către cel universitar și prin implementarea unor măsuri specifice de prevenire și combatere a abandonului școlar și universitar. 

Obiectivele specifice ale proiectului „Acces la educație, succes în viitor – EduACCES” sunt:
· dezvoltarea și implementarea unor măsuri de tip "punte" pentru facilitarea tranziției unui număr de 162 de elevi începând cu clasa a XI-a și absolvenți de liceu din promoțiile ultimilor doi ani școlari, care nu au promovat examenul de bacalaureat, din unitățile de învățământ preuniversitar asociate, către studiile universitare, asigurându-se o pregătire adecvată și o adaptare ușoară la cerințele învățământului terțiar; 

· reducerea ratei abandonului universitar prin implementarea unor programe remediale, de suport, îndrumare și consiliere și prin acordarea de subvenții pentru 190 de studenți proveniți din medii și grupuri dezavantajate, din cadrul UAIC; 

· sigurarea accesibilității fizice și digitale în cadrul UAIC pentru studenții cu dizabilități prin achiziția de echipamente IT și dezvoltarea de instrumente specifice proceselor educaționale, inclusiv pentru admitere și prin dezvoltarea unor servicii de consiliere și îndrumare dedicate studenților cu dizabilități.

Valoarea totală a proiectului este de 7.948.055,29 lei, din care asistența financiară nerambursabilă este de 7.789.094,17 lei.

Perioada de implementare a proiectului este de 36 de luni, începând cu ianuarie 2025 până în decembrie 2027.
„Proiect cofinanţat de Uniunea Europeană din Fondul Social European Plus (FSE+)
prin Programul Educație și Ocupare (PEO) 2021–2027”

